D ô v o d o v á   s p r á v a
1.  Úvod

Dňa 12. mája 2003 Porada ekonomických ministrov vlády SR (ďalej len PEM) prerokovala Návrh na použitie majetku Fondu národného majetku SR (ďalej len FNM SR) podľa § 28 ods. 3 písm. b) bod 4 zákona č. 92 /1991 Zb. o podmienkach prevodu majetku štátu na iné osoby v znení neskorších predpisov (ďalej len zákon) na finančnú podporu realizácie Stratégie plnenia záväzkov Kjótskeho protokolu (č. m. 3067/2003), ktorý predložil minister životného prostredia SR. PEM rokovala o predloženom návrhu v širších súvislostiach s prihliadnutím na finančné požiadavky ďalších rezortov na použitie majetku FNM SR vyplývajúcich z príslušných právnych predpisov a uznesení vlády SR a vzhľadom na potenciálne zdrojové možnosti FNM SR, pričom dôležitým kritériom bol vplyv uvedených možných výdavkov FNM SR na zvyšovanie deficitu verejných financií.  

V tejto súvislosti PEM odporučila prezidentovi Prezídia FNM SR vypracovať a predložiť na rokovanie vlády SR, ktoré sa uskutoční 28. mája 2003, materiál obsahom ktorého bude inventarizácia požiadaviek rezortov na finančné prostriedky FNM SR, vyplývajúcich z právnych predpisov a uznesení vlády SR, analýza týchto požiadaviek a možnosti ich plnenia z pohľadu vývoja príjmov FNM SR a vplyvu na zvyšovanie deficitu verejných financií. Zároveň odporučila aby predložený materiál obsahoval predbežný návrh plnenia požiadaviek v rámci schváleného rozpočtu FNM SR na rok 2003, návrh opatrení pre zabezpečenie príjmov rozpočtu FNM SR na rok 2003 a posúdenie do akej miery výdavky nad rámec schváleného rozpočtu ovplyvnia deficit verejných financií. 

2.  Informácia o požiadavkách rezortov

FNM SR v októbri 2002 pripravil Návrh na použitie majetku FNM SR v roku 2003 podľa § 28 odst. 3 písm. b) zákona do ktorého zahrnul všetky v tom čase prijaté uznesenia vlády SR, ktoré sa týkali použitia majetku FNM SR. Rozsah majetku použiteľného na tieto účely pritom rešpektuje nakladanie s majetkom FNM SR tak, ako to stanovuje § 28 zákona. FNM SR predložil tento návrh na rokovanie vlády SR, ktorá ho na dňa 13. novembra 2002 uznesením č.1244 zobrala na vedomie a odporučila prezidentovi Prezídia FNM SR predložiť návrh na schválenie Národnej rade  SR. 
Národná rada SR na svojom zasadnutí dňa 12. decembra 2002 uznesením č. 125 schválila použitie majetku FNM SR v roku 2003 podľa horeuvedeného paragrafu a to vo výške 15.150 mil. Sk.

V schválenom návrhu bola zahrnutá aj rezerva na uznesenia, ktoré neboli zahrnuté v návrhu, ale v priebehu roku 2003 by mohlo dôjsť k ich plneniu, resp. na novoprijaté uznesenia, ktoré vláda SR príjme v roku 2003 v celkovej čiastke 268,72 mil. Sk. 

Zároveň je potrebné upozorniť, že vo svojom návrhu FNM SR nepočítal s úhradou časti záväzku vo výške 1.000 mil. Sk, ktorý vznikol v zmysle uznesenia vlády SR č. 1092/2002 a následne Zmluvy o poskytnutí finančných prostriedkov číslo 17/2002, uzatvorenej dňa 15. októbra 2002 s Ministerstvom dopravy pôšt a telekomunikácii SR. K uvedenému zvýšeniu záväzkov FNM SR splatných v roku 2003 došlo vzhľadom na časový posun ukončenia privatizácie VSE, a.s. na ktoré bola viazaná posledná splátka. Táto skutočnosť ovplyvnila celkovo očakávané výdavky FNM SR v roku 2003 podľa § 28 odst. 3 písm. b) zákona, ktoré sa zvýšili z pôvodných 15.150 mil. Sk  na 16.150 mil. Sk.

Podrobnejší prehľad očakávaných výdavkov FNM SR v roku 2003 schválených vládou SR je špecifikovaný v tabuľke číslo 1.

Tabuľka č. 1

Okrem uznesení vlády SR špecifikovaných v horeuvedenej tabuľke evidujeme aj ďalšie uznesenia vlády SR, u ktorých nedošlo k realizácii. Tieto uznesenia neboli zahrnuté ani do spomínaného návrhu na použitie majetku FNM SR v roku 2003, a to z dôvodu ich neaktuálnosti z časového, resp. iného hľadiska. V tabuľke č. 2 predkladáme ich podrobnejší prehľad. 

Tabuľka č. 2

Uvedené uznesenia FNM SR nezahrnul do svojho návrhu na použitie majetku FNM SR v roku 2003 nakoľko sú z časového hľadiska už neaktuálne. 
Uznesenie č. 327/99 FNM SR nerealizuje. Rozvoj automobilového priemyslu FNM SR podporuje prostredníctvom svojej dcérskej spoločnosti AUTO Martin, a.s. formou zvyšovania základného imania tejto spoločnosti podľa § 28 odst. 3 písm. c) zákona.  
V prílohe č. 1 materiálu sú uvedené ďalšie požiadavky rezortov, ku ktorým neboli prijaté uznesenia vlády SR o použití majetku FNM SR podľa § 28 odst. 3 písm. b) zákona.

3.	 Možnosti FNM SR pri plnení uznesení vlády SR z pohľadu 
    vývoja príjmov FNM SR v roku 2003

Stav likvidity FNM SR je v rozhodujúcej miere závislý od výšky príjmov plynúcich v prevažnej miere z predaja privatizovaného majetku a záväzkov, ktoré FNM SR vznikli v súlade s § 28 ods. 3 písm. b – n ) zákona.

3.1. Príjmy FNM SR (stav k 31.3.2003)
Pri plánovaní príjmov v roku 2003 sme vychádzali z očakávaných príjmov z uzavretých zmlúv ako aj z predpokladu, že dôjde k uzavretiu nových zmlúv, ktoré budú podpísané v roku 2003 a výnosy z týchto predajov budú pripísané na účty FNM SR ešte v roku 2003. 
V čase prípravy návrhu na použitie majetku FNM SR podstatnú časť príjmov predstavoval výnos z privatizácie 49% podielu akcií spoločnosti Slovenské elektrárne, a.s.. V uvedenom období nebolo možné taktiež stanoviť presný termín ukončenia predaja 49 % podielu akcií VSE, a.s., ktoré sa neskôr presunulo z roku 2002 do roku 2003. 
V súčasnej dobe možno konštatovať, že došlo k podstatnému časovému posunu pri predaji 49% akcií spoločnosti Slovenské elektrárne, a.s.. Finančné prostriedky z uvedeného predaja budú pripísané na účet FNM SR najskôr v roku 2004. Z uvedených dôvodov dochádza k zásadnej zmene v štruktúre príjmov FNM SR v roku 2003, ktorá je podrobnejšie uvedená v tabuľke č. 3   					   
Tabuľka č.3 
Príjmy FNM SR (k 31.03.2003)                                                                              (v mil. Sk) 

3.2. Výdavky FNM SR  (stav k 31.3.2003)

Majetok FNM SR možno použiť len na účely vymedzené zákonom. V nasledujúcej tabuľke sú zohľadnené výdavky, ktoré FNM SR očakáva v roku 2003, pričom podrobnejšiu špecifikáciu § 28 odst. 3 písm. b) zákona obsahuje tabuľka č. 1.
Tabuľka č. 4
(v mil. Sk)

3.3. Očakávaný deficit hospodárenia FNM SR k 31.12.2003 

Z uvedeného vyplýva, že FNM SR očakáva v roku 2003 celkové príjmy vo výške 19.055,24 mil. Sk (počítané na báze cash flow). Celkové očakávané výdavky FNM SR splatné do 31.12.2003 by dosiahli objem 20.945,78 mil. Sk. FNM SR by teda k 31.12.2003 vykazoval deficit hospodárenia vo výške 1.890,54 mil. Sk.

Súčasne je potrebné informovať, že FNM SR v roku 2003 neočakáva už ďalšie významnejšie príjmy z privatizácie, pričom privatizácia 49% podielu akcií spoločnosti Slovenské elektrárne, a.s., sa časovo posunie do roku 2004. 
Z analýzy očakávanej likvidity vyplýva, že FNM SR nebude mať dostatok zdrojov na úhradu všetkých očakávaných výdavkov a je potrebné hľadať dodatočné zdroje príjmov v roku 2003.
V prípade ak by vláda SR schválila ďalšie návrhy na použitie majetku FNM SR v roku 2003 podľa § 28 ods. 3 písm. b) zákona, malo by to priamy negatívny vplyv na rast deficitu verejných financií.

4.	Návrh opatrení pre zabezpečenie príjmov rozpočtu FNM SR na rok 2003

V súvislosti s očakávaným deficitom  v hospodárení FNM SR ku koncu roku 2003 pred-kladáme prehľad možností zvýšenia príjmov pre rok 2003 a výhľadom do roku 2004.
Príjmy FNM SR v roku 2003 možno zvýšiť nad očakávanú úroveň (cca 15,4 mld. Sk) nasledovnými opatreniami:
1.	Realizovať predaj 10%-ného podielu Ministerstva financií SR (ďalej len „MF SR“) v Slovenskej sporiteľni, a.s. uplatnením predajnej opcie zo strany MF SR v zmysle Zmluvy o kúpe akcií medzi FNM SR, MF SR a Erste bank ako kupujúcim zo dňa 21.12.2000.
2.	Zabezpečiť predaj 16% -ného podielu FNM SR vo VSŽ, a.s. (prostredníctvom kapitálového trhu).
3.	Prijať rozhodnutie o predaji 6 teplárenských spoločností v prospech strategických investorov, a to v rozsahu 49% až 100% podielu na základnom imaní teplárenských spoločností (v závislosti od novelizácie § 10 zákona 92/91 Zb. v znení neskorších predpisov) 

Súčasne je potrebné akcelerovať v dnešnej dobe spomalený proces privatizácie 49%-ného podielu FNM SR v Slovenských elektrárňach, a.s.. S výnosom z tohto predaja pôvodne počítal rozpočet FNM SR pre rok 2003. V závislosti od očakávaného rozhodnutia vlády SR o ďalšom postupe v tejto privatizácii je potrebné stanoviť reálny časový horizont pre rok 2004.
          
V tejto súvislosti je nevyhnutné otvoriť aj otázku tvorby ďalších zdrojov pre rok 2004. Ďalší vývoj privatizácie bude v podstatnej miere ovplyvnený skutočnosťou, či dôjde k novelizácii § 10 zákona 92/91 Zb. v znení neskorších predpisov. Zrušením 51% - nej trvalej účasti štátu v spoločnostiach s charakterom prirodzených monopolov by mohlo dôjsť doprivatizovaniu týchto podielov a zabezpečeniu príjmov najmä pre potreby krytia štátneho dlhu a dôchodkovej reformy.